**Iiro Aleksanteri Sopanen** (s. 20. syyskuuta 1989 Lahti) on suomalainen jääkiekkoilija. Hän on pelannut uransa pääsääntöisesti laitahyökkääjänä, mutta ajoittain myös puolustajana. Sopanen pelasi kolme SM-liigaottelua Pelicansissa kaudella 2008–2009, mutta on viettänyt uransa sittemmin alemmissa sarjoissa.

Ura
---

Sopanen on Kiekkoreippaan kasvatti. Hän oli kaudella 2006–2007 joukkueen B-nuorten paras pistemies ja syöttäjä tehoilla 14+31=45, joilla Sopanen jakoi koko B-nuorten SM-sarjan pistepörssin viidennen sijan Ilveksen Matias Soinnun ja Ässien Matias Peltomäen kanssa. A-junioreissa hän vaihtoi Pelicansin paitaan.

Kaudella 2008–2009 Sopanen debytoi Pelicansin SM-liigajoukkueessa, jossa hän pelasi kauden aikana neljä runkosarjaottelua. Suurimman osan kaudestaan Sopanen pelasi Pelicansin A-nuorissa, joiden paras pistemies, maalintekijä (Topias Rädyn kanssa) ja syöttäjä hän oli tehoilla 15+22=37. Kaudella 2009–2010 Sopanen kärsi loukkaantumisista ja pelasi A-nuorten SM-liigan runkosarjassa vain 11 ottelua. Hän oli pelikunnossa kuitenkin kevään 2010 karsintasarjassa, jossa kuusi ottelua toivat kymmenen osumaa, joilla Sopanen voitti karsintasarjan maalipörssin. Huhtikuussa 2010 hän teki 2+1-vuotisen jatkosopimuksen Pelicansin SM-liigajoukkueen kanssa.

Sopanen vietti kauden 2010–2011 lähinnä lainalla Mestis-joukkue Heinolan Kiekossa, jossa tulokaskausi toi 33 runkosarjaottelussa tehot 10+12=22. Hän pelasi kauden aikana myös yhden ottelun Pelicansin A-nuorissa. Kausi 2011–2012 Sopasella meni suurimmaksi osaksi pilalle loukkaantumisten takia. Hän pelasi syyskaudella Peliitoissa (ent. HeKi) vain 11 ottelua, mutta toipui pelikuntoon taas loppukaudella. Kaudella 2012–2013 Sopanen jatkoi Heinolassa vuoden mittaisella sopimuksella. Hänen kautensa jäi jälleen lyhyeksi loukkaantumisten takia ja Sopanen pelasi vain 11 runkosarjaottelua.

Kaudeksi 2013–2014 Sopanen siirtyi Suomi-sarjajoukkue Kokkolan Hermekseen. Siirtotakarajalla, helmikuussa 2014 hän palasi loppukaudeksi sarjatasoa ylemmäs Mestikseen ja siirtyi Savonlinnan Pallokerhon riveihin. Saman vuoden elokuussa Sopanen kävi try-outilla Peliitoissa, mutta jäätyään ilman sopimusta hän siirtyi kaudeksi 2014–2015 vuoden mittaisella sopimuksella hollolalaiseen III-divisioonajoukkue HC Giantsiin. Sopanen oli nostamassa joukkuetta kauden päätteeksi II-divisioonaan, jossa hän jatkoi pelejään kaudella 2015–2016, kunnes loukkaantumiset päättivät lopulta Sopasen pelaajauran toistaiseksi.

Kaudella 2018-2019 Sopanen palasi jääkiekon pariin siirtymällä 1 vuoden mittaisella sopimuksella III-divisioonassa pelaavaan Hernesaaren Näätiin.

Muuta
-----

Sopasen isoveli Vili ja pikkuveli Eetu ovat myös pääsarjatason jääkiekkoilijoita. Veljesten isä Jarmo pelasi jääkiekkoa alemmilla sarjatasoilla.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2006–2007 | Pelicans | A-SM | 1 | 0 | 1 | 1 | 0 | – | – | – | – | – |
| 2007–2008 | Pelicans | A-SM | 37 | 14 | 6 | 20 | 20 | – | – | – | – | – |
| 2008–2009 | Pelicans | A-SM | 38 | 15 | 22 | 37 | 20 | 4 | 1 | 2 | 3 | 0 |
|  | Pelicans | SM-liiga | 4 | 0 | 0 | 0 | 0 | – | – | – | – | – |
| 2009–2010 | Pelicans | A-SM | 11 | 5 | 5 | 10 | 10 | – | – | – | – | – |
| 2010–2011 | Pelicans | A-SM | 1 | 1 | 1 | 2 | 0 | – | – | – | – | – |
|  | HeKi | Mestis | 33 | 10 | 12 | 22 | 20 | – | – | – | – | – |
| 2011–2012 | Peliitat | Mestis | 14 | 2 | 1 | 3 | 2 | – | – | – | – | – |
| 2012–2013 | Peliitat | Mestis | 11 | 1 | 1 | 2 | 2 | – | – | – | – | – |
| 2013–2014 | Hermes | Suomi-sarja | 25 | 11 | 7 | 18 | 4 | – | – | – | – | – |
|  | SaPKo | Mestis | 6 | 0 | 1 | 1 | 2 | – | – | – | – | – |
| 2014–2015 | HC Giants | III-divisioona | 21 | 25 | 53 | 78 | 10 | – | – | – | – | – |
|  | HC Giants | II-divisioona Q | 5 | 2 | 7 | 9 | 2 | – | – | – | – | – |
| 2015–2016 | HC Giants | II-divisioona | 20 | 7 | 17 | 24 | 12 | – | – | – | – | – |
| 1 kausi | yhteensä | SM-liiga | 4 | 0 | 0 | 0 | 0 | – | – | – | – | – |
| 4 kautta | yhteensä | Mestis | 64 | 13 | 15 | 28 | 26 | – | – | – | – | – |

Lähteet
-------

* Iiro Sopanen The Internet Hockey Databasessa (englanniksi)
* Iiro Sopanen *Elite Prospects*. Everysport Media Group AB.  (englanniksi)

### Viitteet

1. ↑  Urheilukoulun 3/10 saapumiserän urheilijat valittu  30.4.2010. Urheilukouluntuki. Viitattu 25.3.2016.
2. 1 2  Iiro Sopanen - Elite Prospects *eliteprospects.com*.  25.1.2018. Elite Prospects. Viitattu 01.12.2018.
3. 1 2 3 4 5  Iiro Sopanen *Elite Prospects*. Everysport Media Group AB.  (englanniksi)
4. ↑  Pelicansille kaksi jatkosopimusta *Jatkoaika.com*.  30.4.2010. Jatkoaika r.y. Viitattu 9.3.2014.
5. ↑  Rautiola loppukauden Peliitta-maalilla *Jatkoaika.com*.  31.1.2012. Jatkoaika r.y. Viitattu 9.3.2014.
6. ↑  Peliitat julkisti lisää sopimuksia *Jatkoaika.com*.  31.7.2012. Jatkoaika r.y. Viitattu 9.3.2014.
7. ↑  Laisi, Erno: Peliittojen pelaaja-arvioinnit 2012–13: Iloinen peli teki paluun Heinolaan *Jatkoaika.com*.  8.3.2013. Jatkoaika r.y. Viitattu 9.3.2014.
8. ↑  Hermes vahvistuu Peliitat-hyökkääjällä *Jatkoaika.com*.  22.7.2013. Jatkoaika r.y. Viitattu 9.3.2014.
9. ↑  SaPKo-hyökkäys levenee jälleen *Jatkoaika.com*.  15.2.2014. Jatkoaika r.y. Viitattu 9.3.2014.
10. ↑  Peliitat testaa neljää peluria *Jatkoaika.com*.  8.8.2014. Jatkoaika r.y. Viitattu 21.9.2014.
11. ↑  Sopasen ura jatkuu III-divisioonassa *Jatkoaika.com*.  23.4.2014. Jatkoaika r.y. Viitattu 21.9.2014.